**Ejerforeningen Søbyen Etape 2**

Bestyrelsesmøde tirsdag d. 08.11.2016 – kl. 19.00.

Deltagere: Ole Bøje (bestyrelsesformand), Lars Møller (næstformand), Peder Jørgen Christensen og Jan Eriksen.

Fraværende: Betina Bollerup.

**Referat**

1. **Orientering fra formanden:**

Hvis beboere fremadrettet får brug for en ekstra nøgle – kan man sende et billede af sin nøgle til Ole Bøje som så bestiller. Udgiften til ekstranøgler skal afholdes for egen regning.

Der er modtaget råbalance fra vores ejendomsadministrator (Boliq) for 2016 med henblik på at kunne drøfte budget for 2017 ved næste bestyrelsesmøde d. 20.12.2016.

1. **Aktuelle punkter:**
2. Der skal afklares vilkår for nøgleboksophængning for Skanderborg Kommune. (Lars Møller kontakter kommunen).
3. Peder J. Christensen har tilsyneladende konstateret kloaklugt i el-rum i opgang 12. Der er ikke umiddelbart andre fra bestyrelsen som har konstateret noget lignende – heller ikke i øvrige rum. Alle beboere opfordres til at rapportere eventuelle lugtgener i opgange og kælderrum til bestyrelsen.
4. Den vindueslim/hinde som er konstateret på flere lejligheders glaspartier kan fjernes med paraffinolie.
5. Der skal udarbejdes skrivelse, hvori bestyrelsen formelt orienterer entreprenør og bygherre om at overdragelse af ejendommen endnu ikke anses for gennemført, jf. tidligere beslutning
6. Det er besluttet, at der indkøbes 3 stk. skobørster til opgangene. (Samme model som hos etape 1).
7. **Næste bestyrelsesmøde:**

Afholdes hos Lars Møller (nr. 12, 4. th.) tirsdag d. 20.12.2016 – kl. 19.00.

1. **Evt:**

* Det påregnes, at der takkes ja til ejendomsforsikringstilbud fra Alm. Brand der er væsentligt billigere end vores nugældende forsikring og den har min. samme dækning.
* Der planlægges afholdt generalforsamling i marts/april 2017.
* Der skal følges op på fordelingstal (via landinspektør).
* Det præciseres, at handicapholdepladsen ved nr. 10 er til brug for handicapbiler.